
Diabierna 21 April 2023 


Evel yn Wever- Croes 


PROME MINISTER 


Prome Minister Evelyn Wever-Croes ta anuncia na e comunidad 
di Aruba, cu lo habri e frontera maritimo cu Venezuela 
cuminsando dia 1 di Mei, 2023. Prome Minister a indica cu 
e condicionnan ta conoci y e documentacionnan necesario a 
wordo ricibi. E 


condicionnan ta hopi estricto y tur e departamentonan concerni 
ta cla pa por atende cu e re-apertura di e frontera maritimo. 


Cu esaki, barconan por bin for di Venezuela segun procedura 
palabra. Autoridadnan local lo tin tur informacion necesario 
prome cu e barco sali di Venezuela. 


Cu e informacion aki, autoridadnan lo sa ken ta bin, ki barco ta 
bin, y ki producto lo ta treciendo Aruba. E tripulantenan lo keda 
na Barcadera y no ta permiti pa sali di e waf. Den pasado e 
tripulantenan tabata permiti di drenta y bende nan productonan, 
pero cu e condicionnan nobo esaki no ta posibel. Nan ta bin 
riba responsabilidad di un agente cu lo tuma e carga di nan, y 
percura pa bende nan. Nan ta permiti pa keda pa un maximo 


di 2 dia pa despues sali rumbo bek pa Venezuela. 


"Mi ta spera cu e decision aki pa habri e frontera maritimo lo 
yuda pa asina por trece e alivio necesario pa e pueblo di Aruba. 
Gobierno lo sigui cu e procesonan pa loke ta trata e frontera 
aereo y lo mantene comunidad informa di tur e desaroyonan 
pa cu esaki," Prome Minister a expresa. 

Prome Minister Evelyn Wever-Croes ta reacciona riba e declaracion di OPPA: 


GOBIERNO TA ATENDE CU E PROBLEMATICA DI 
PENSIONADONAN 


"Pa Gobierno di Aruba, bienestar di e pensionadonan ta un prioridad" 


Recientemente, sindicato OPPA a haci un declaracion cu 
ta duna e impresion cu Gobierno no ta duna atencion na 
e preocupacionnan di e pensionadonan. Den conexion cu 
e declaracion aki, Prome Minister Evelyn Wever-Croes ta 
reaciona cu e informacion aki no ta corecto. 


Desde inicio di Gabinete Wever-Croes |, e preocupacionnan 
di e pensionadonan a wordo scucha y adresa, y esaki tambe 
ta e caso aworaki den e periodo di Gabinete Wever-Croes II. 
A inlcui e maneho riba e tereno aki, den e programanan di 


a 


Minister - President 
Minister van Algemene Zaken 


Aan de Voorzitter van de Organisacion di Pensionado Publico Arubano (OPPA) 


Dhr. Ireno Valdes 
Primavera 6-N 


Via email oppaaruba1988@gmail.com 


Ons Kenmerk: MAZ/937 


Oranjestad, 9 februari 2023. 


Onderwerp: gelijkbedrag overheidsgepensioneerden 


Geachte heer Valdes, 


Naar aanleiding van uw brief van 30 januari 2023 met betrekking tot uw verzoek om restitutie van 
de 50% inhouding van het gelijkbedrag van de overheidsgepensioneerden deel ik u mede dat reeds 
bij eerdere brieven is medegedeeld dat restitutie van de tijdens de pandemiejaren 2020, 2021 en 


2022 ingehouden salarissen en bedragen niet aan de orde is. 


ambos Gabinete y a tuma diferente decision den e ultimo 6 
añanan den beneficio di pensionadonan. 


Manera por a tuma nota recientemente, Gobierno a baha 
e tarifa di impuesto pa e pensionadonan, a introduci un 
cobransa separa den caso di pensionadonan casa, a bolbe 
aumenta e pensioen di biehes pa di 3 biaha, y mucho mas 
decisionnan a wordo tuma den beneficio di e pensionadonan. 
"Pa Gobierno di Aruba, bienestar di e pensionadonan ta un 
prioridad," Prome Minister a expresa. 


Dia 9 di februari, Prome 
Minister a contesta e ultimo 
carta di OPPA data 30 di 
januari, den cual a bolbe 
informa OPPA cu e 50% cu 
e pensionadonan a sacrifica 
durante di e pandemia no por 
wordo restitui. 


Gobierno di Aruba 
LG Smith Blvd. 76 
Oranjestad, Aruba 
Tel. (297) 528 4900 


Esaki tambe ta e caso pa cu 
e 12.6% cu e empleadonan 
publico a sacrifica y e 25% cu 
e minister y parlamentarionan 
a sacrifica. Esakinan tabata 
contribucionnan di solidaridad 
durante un temporada hopi 
dificl. Esaki ta un topico cu 
Prome Minister a informa 
sindicato OPPA caba na 
varios ocacion. 


Ten aanzien van de compensatietoelagen, zoals vastgelegd in het Landsbesluit sufi 
compensatietoelagen overheidspersoneel, is nog geen discussie gestart voor de periode na 2024. OPPA tambe a pidi pa 
T.z.t. zal OPPA bij de besprekingen terzake met de vakbonden worden betrokken. e com pensacion nan pa 

trahadonan di Gobierno. Aki 
Prome Minister a informa 
OPPA cu e discucionnan 
riba e tema aki pa e periodo 
despues di 2024 no a cuminsa 
ainda. Na momento cu esaki 
cuminsa, OPPA lo wordo 
informa y lo ta envolvi den e 
discucionnan cu sindicatonan. 

Den conferencia di prensa Minister 


Maduro a splica cu: 


CON = à A —. ne a SU EA oe 
= 1 i y NED) A A Il 1 y x pl | PS | 
Bar, PA LOST Y ym 


Minister Maduro a yama un conferencia di prensa pa asina 
por a duna relato di su biahe recien pa Hulanda y tambe 
Washington DC. Meta di e biahe tabata pa haya mas claridad 


Amara Modurer 


MINISTER 


riba e refinanciamento di e debe cu a wordo traha cu Hulanda 
pa por surpasa e pandemia di COVID-19. Na Hulanda, hunto 
cu Minister President, Minister Maduro a sinta cu Secretario 
di Estado Van Huffelen pa asina por haya mas detayes di e 
condicionnan pa paga Hulanda bek. 


Di banda di Hulanda nan a indica cu nan no lo duna 
'kwijtschelding' y tampoco lo refinancia e debe di Aruba na 
interes di 0%. Hulanda ta dispuesto pa refinancia e debe di 
COVID-19 di Aruba y nan a duna dos opcion. A. Si Aruba 
acepta supervision financiero den forma di Ley di Reino, e 
Rijkswet RAFT, e ora Hulanda ta dispuesto pa duna Aruba 
e mesun interes cu nan ta haya riba mercado internacional, 
plus un margen di ganashi. B. Si Aruba keda cu e ley local di 
supervision financiero, e Ley di LAFT, Hulanda por refinancia e 
debe, pero cu interes na nivel di mercado internacional. 


Aruba no a haya un proposicion concreto ainda di Hulanda. 
Locual si ta 'duidelijk' ta cu pa Hulanda, e Rijkswet RAFT ta un 
condicion importante, no tin "kwijtschelding' di e debe of parti 
di esaki y no tin refinanciamento na 0% di interes. 


E debe di COVID-19 cu Hulanda ta 


Hulanda 
Hulanda ta dispuesto pa 


ta duna ‘kwijtschelding’ 


e debe di COVID-19 


Condicion te cu awor pa refinancia via Hulanda ta: 


Aruba mester haya un proposicion concreto ainda di Hulanda. 

Durante conferencia di prensa di Gobierno di Aruba, 
Minister Maduro a splica riba su biahe di trabao cu e tabata 
tin recientemente na Hulanda y Washington. E mandatario 
hunto cu Minister President tabata na Hulanda pa reuni cu 
mandatarionan hulandes pa asina Aruba por haya un claridad 
riba e debe di 916 miyon cu Aruba tin cu Hulanda, pa motibo 
di e fiansa cu Aruba a haya pa surpasa COVID-19. Di parti 
Hulanda nan a laga sa cu nan lo no duna ‘kwijtschelding’ na 
Aruba y tampoco na otro paisnan den reino. Si Hulanda ta 
dispuesto pa refinancia e debe di COVID-19. 


CONDICION TE CU AWOR PA REFINANCIA VIA HULANDA 
Pa por refinancia e debe tin condicionnan mara na esaki y te 
awo e opcionnan ta lo siguiente: 

Aruba mester acepta supervision financiero den Rijkswet 
RAFT. E interes cu Aruba lo haya ta igual cu e interes 
cu Hulanda ta haya ora di haci prestamo riba mercado 
internacional. Ademas lo bini acerca un margen di ganashi 
pa e riesgo cu Hulanda ta core. E otro opcion ta, Aruba ta 
keda cu supervision financiero den ley di Aruba LAFT y 
Aruba ta busca prestamo riba mercado internacional y segun 
e interes di mercado internacional. Aruba ta keda pendiente 
pa por ricibi un proposicion concreto ainda di Hulanda. 


BIAHE PA WASHINGTON 

Minister di Finansa den e conferencia di prensa a sigui trece 
dilanti cu e kier informa Parlamento di tur opcion pa refinancia 
debe cu Hulanda y debe externo. Di banda di Aruba a 
busca opcion tambe riba mercado internacional y durante 
IMF Springs Meeting a reuni cu 6 banco internacional. E 
mandatario ta informa cu Aruba tin entrada riba mercado 


Minister di Finansa 
a duna relato di su biahe pa 


Hulanda y Washington DC: 
AWO ARUBA TIN MAS 
BISTA CON HULANDA 
TA MIRA E SITUACION © 

Y ARUBA LO NO HAYA 

KWIJTSCHELDING NI 
INTERES DI 0% 


internacional di capital y banconan ta dispuesto pa refinancia 
e debe di Aruba. 


E recuperacion di Aruba ta hala atencion di banconan, 
ademas e upgrade di Aruba cerca compania di rating Fitch ta 
wordo bon mira. Banda di esaki mester bisa cu e investment 
rate cerca compania di rating Standard and Poor's ta mas 
importante. Pais Aruba tin credibilidad como cu semper 
Aruba ta cumpli cu su pagonan, hasta durante pandemia. 
Minister Maduro a sigui splica cu e interes no ta mescos cu 
prome cu pandemia, pero no ta demasiado halto tampoco. 


Al final Minister Maduro a trece dilanti cu ta importante 
pa pueblo haya e informacion pasobra pa largo tempo e 
pensamento tey cu Hulanda lo duna Aruba kwijtschelding, 
pero esaki no ta berdad. Igualmente tabata tin e pensamento 
cu Hulanda lo bay duna e pago di debe na 0% di interes, 
esey tampoco ta cuadra cu berdad. Awo Aruba tin mas bista 
ariba con Hulanda ta waak e situacion. Pa Hulanda, rijkswet 
RAFT ta keda importante y a base di RAFT, Hulanda por 
duna un refinanciamento cu ta favorabel. Di otro banda 
Hulanda lo refinancia pero riba e condicionnan mester haya 
un claridad ainda. Riba mercado internacional ta dispuesto 
pa refinancia Aruba su debe completo. 


Esaki ta un bon señal y importante ta cu Aruba awo tin tempo 
y Aruba tin tur e opcionnan pa asina por informa Parlamento 
di Aruba y pueblo debidamente pasobra e ta futuro di nos 
pais y di nos yiunan. Pa Aruba ta importante e claridad pa 
repaga e debe externo di nos pais y particularmente e debe 
cu Aruba acumula pa Covid19. 


CU RESTAURACION 
DI CAS VENERANDA 
NOS COMPROMISO 
PA REVITALISA 
ORANJESTAD TA 
CONTINUA! 


Den presencia di,Stichting 
Monumentenfonds Aruba, 
APFA, Famia Arends y invitado 
nan, Minister Geoffrey Wever 
a anuncia cu compra y 
restauracion di Cas Veneranda 
ta un hecho. Despues di un 
proceso largo y complica a 
logra den colaboracion cu 
Ministerio di Asuntonan 
Economico, Communicacion 

y Desaroyo Sostenibel, 
Stichting Monumenten 

Fonds Aruba, famia Arends, 
Nationaal Restauratie Fonds y 
APFA e restauracion di Casa 
Veneranda. 


A 

Continuacion RESTAURACION DI CAS VENERANDA 


Minister Wever: “Promer cu mi a bira minister ya semper mi 
tawata tin e deseo pa mira e edificio historico aki restaura y 
manera mi a bira minister mi a acerca Sra. Anne Witsenburg 
di Stichting Monumenten Fonds Aruba pa nos cuminsa traha 
riba esaki. Nos vision ta pa converti e centro di Oranjestad den 
un centro di gastronomia y vivienda y pa por logra esaki nos 
como Gobierno ta purba trece hende bek den centro di ciudad, 
entre otro door di trece nos departamentonan bek den centro 
di Oranjestad y cu e intencion ey mi a cuminsa traha riba e 
proyecto aki. 


Cu e compra y restauracion di Cas Veneranda nos ta duna 
contentido concreto na nos vision. Di e forma aki un edificio 
historico ta wordo rescata y restaura y gobierno lo bai ubica 
Departamento di Asuntonan Economico, Comercio y Industria 
den Cas Veneranda. 


wwTambe lo ta bai tin un espacio pa verhuur pa un café y nos 
lo construi un conference room/meeting room cu por wordo 
usa door di interesadonan. Mester menciona tambe cu a tene 
cuenta cu sostenibilidad, lo tin solar panels y sistema di awa 
eficiente, asina nos ta cumpli cu nos otro compromiso pa haci 
Aruba un isla sostenible”. 


Minister Wever a menciona den su discurso cu e proyecto 
importante aki pa centro di Oranjestad a bira un realidad door 
cu hopi hende a duna nan ayudo y sosten y algun persona a 
traha super duro cu hopi determinacion pa por a logra esaki. 
Minister Wever a gradici coleganan ministers, especialmente 
Minister-President Sra. Evelyn Wever-Croes pa su ayudo y 
sosten, Staten di Aruba y diferente departamento di Gobierno, 
manera DWJZ, Directie Financien, CBOS, Directie Cultuur, 
DOW y DIP. 


Minister Wever a gradici especialmente Sra. Anne Witsenburg 
y Sra. Daphne Every di Stichting Monumenten Fonds Aruba cu 
desde inicio a kere den e proyecto aki y a traha incansablemente 
cu un pasion grandi y cu profesionalismo. Sra. Witsenburg y 
Sra. Every a traha riba e disefio, riba e indeling, riba e parti 
financiero, nan a percura pa busca fondo nan Hulandes na 2% 
pa e restauracion y fondo na APFA pa juda financia e compra y 
a negocia cu e dofionan di Cas Veneranda, esta famia Arends 
pa por a cera e acuerdo di compra. 


Minister Wever a gradici tambe sefiora Landa Merryweather 
cu a confia cu Stichting Monumenten Fonds Aruba hunto cu 
Minister Wever lo por realisa e proyecto aki. 


Minister di Asunto Economico, Comunicacion, y Desaroyo 
Sostenibel a realisa cu pa por logra cumpli cu su promesa pa 
revitalisacion di Oranjestad, lo mester uza parti substancial 
di su propio presupuesto pa financia e transformacion aki. 
Den un forma di un subsidio Minister Wever, cu aprobacion di 
Parlamento a logra traspasa na Stichting Monumenten Fonds 
Aruba e prome parti di e total inversion cu tabata necesario 
pa efectua e compra di edificio. E subsidio sinembargo, no 
tabata suficiente, ye compromiso di parti di gobierno pa huur 
e edificio aki tabata cardinal pa por a ricibi financiamento. 
Asina Departamento di Asunto Economico, Comercio, y 
Industria cu ta resorta bou di Minister Geoffrey Wever, a haya 
un cas nobo. 


Cu e compromiso aki Stichting Monumenten Fonds Aruba, 
a logra haya e prestamo necesario di Nationaal Restauratie 
Fonds na un interes di 2% y alabes financiamento local di 
APFA pa a completa e total inversion. 


Embeyecemento di nos centro di ciudad solamente no lo 
“translate” na e ciudad vibrante cu nos tur ta anhela. E ta tuma 
un compromiso serio di parti gobierno pa haci e imposibel, 
posibel. Inversion den e iluminacion, vegetacion, seguridad, 
parkeo y infrastructura di e ciudad ta facilita e crecemento. 
Trece departamentonan di gobierno den caya, ta crea un fluho 
automatico di hende cu ta trafica den e area, un fluho diario 
durante dia den nos centro di ciudad, cu lo ta cliente pa e 
negoshinan den playa. 


Minister Geoffrey Wever, su intencion ta pa sigui sondea e 
posibilidadnan pa trece mas di nos departamentonan den nos 
centro di ciudad. Haciendo e stap grandi pa rescata e edificio 
historico aki, ta un “move”clave y tambe un ehempel bibo 
di con nos lo por restaura edificionan bandona, conserva e 
identidad di nos centro di ciudad y na mes momento inyecta e 
fluho di hende necesario pa sostene comercio den nos centro 
di cuidad. 

Despues di shete afia Weganan Interinsular entre scolnan di 
Aruba, Boneiro y Curagao ta tumando luga bek. Minister Endy 
Croes a indica cu hunto cu colega Minister di Ensefiansa, 
Ciencia, Cultura y Deporte di Curagao Sithree van Heydoorn y 
Diputado di Infrastructura y Deporte di Boneiro James Kroon a 
traha hopi duro pa cuminsa cu Weganan Interinsular bek. 


Den luna di september di afia pasa a firma un acuerdo cu lo 
trece Weganan Interinsular bek. Na luna di maart di e afia 
aki Weganan Interinsular 2023 a inicia na Boneiro unda cu e 


Eday Tres 


MINISTER 


scolnan a participa den e disciplina di dam y schaak. Sigui 
na Curagao, unda e hobennan a participa den e disciplina di 
atletismo y trefbal. 


Clausura di Weganan Interinsular 2023 ta tuma luga na Aruba 
dia 21 y 22 di april. Ministerio di Deporte hunto cu IBISA ta 
encarga pa e evento aki y lo prepara un show bunita pa e 
pueblo di Aruba y pa nos bishitantenan di Curagao y Boneiro 
cu lo ta presente pa e clausura di Weganan Interinsular 2023. 


Minister Endy Croes ta invita pueblo di Aruba pa apertura di 
Weganan Interinsular cu ta tuma luga diabierna, 21 di april pa 
cinc’or y mey na Cruyff Court Denzel Dumfries na Jaburibari. 
Hunto ban apoya y sostene nos hobennan cu ta competiendo 
pa e titulo maximo den e disciplina di futbol y volleyball di 
Weganan Escolar 2023. 


Minister Endy Croes ta desea e hobennan hopi exito; boso 
deseo cu disciplina, dedicacion, determinacion boso ta logra. 

Diahuebs atardi, Minister Endy Croes a ricibi Diputado di 


Boneiro Sr. James Kroon acompafia pa 
su kerida esposa y delegacion di Boneiro 
y Curacao cu a yega Aruba pa Weganan 
Interinsular 2023. Despues di shete afia 
Weganan Interinsular entre scolnan di = 
Aruba, Boneiro y Curagao ta tumando luga 
bek. Durante e fin di siman deportivo e 
paisnan lo competi den e disciplina di futbol | 
y volleyball pa conkista e titulo maximo di $ 
Weganan Interinsular 2023. 


Minister Endy Croes ta desea delegacion 
di Boneiro y Curacao acompaña pa nan 
respectivo mandatarionan y nos deportistanan 
hopi exito den e competencianan. Cu deseo, 
disciplina, dedicacion y determinacion boso ta 
logra! 

COLEGIO NIGEL 
MATTHEW TA 
REPRESENTA ARUBA 
DEN E DEPORTE DI 
FUTBOL DEN WEGANAN 
INTERINSULAR 2023 


Weganan Interinsular 2023 ta tumando luga despues 
di shete afia na nos dushi 
isla. E campeonato tan 
anhela entre e scolnan di 
Aruba, Boneiro y Curagao 
ta tuma luga e fin di siman 
aki.Aruba ta competiendo 
cu dos scol den e deporte 
di futbol den Weganan 
Interinsular 2023. 

Un di e scolnan ta Colegio Nigel Matthew. E hungadonan 
cu ta forma parti di ekipo ta: Kaelani Donata, Maelynn 
Fradl, Jady Geerman, Dyviénne Henriquez, Kayley 
Kock, Stacey Lampe, Aylisha Ras, Jóya Tromp, Jayla 
Richardon, Sundari van der Linden, Geraldine Wever. 


Entrenado Sra. Shardea Croes. Asistente di Coach, 
Sr. Shawn Wever. Acompañante di delegacion: Sra. 
Danielle Kole y Sra. Claire Rommey 


Minister Endy Croes ta invita comunidad di Aruba pa bin 
apoya y duna sosten na e hobennan cu ta competi pa 
logra conkista e titulo maximo den Weganan Interinsular 
2023. Cu deseo, disciplina, dedicacion y determinacion 
boso ta logra. Hopi exito! 

Nos ACTITUD POSITIVO 


TA NOS FORSA PA SOLUCIONA 


CADA RETO Y CREA 
OPORTUNIDADNAN NOBO. 


COLEGIO ARUBANO 
TA COMPETIENDO DEN E DEPORTE DI FUTBOL DEN 
WEGANAN INTERINSULAR 2023 


E campeonato escolar tan anhela entre e scolnan di Aruba, 
Boneiro y Curagao ta tuma luga e fin di siman aki naa Aruba. 
Un otro scol cu ta representando Aruba den e disciplina di 
futol ta Colegio Arubano. 


Ekipo di Colegio Arubano a ta forma pa: Wendylaine Angela, 
Hannah Benitez, Ellen de Jong, Genesis Hazel, Siobhan 
Marquez, Qishayra Muller, Michaela Netto, Loredana Nepi, 
Kayla Solarte y Lindsey Zimmerman. 


Entrenado, Sr. Alwin Toppenberg y asistente di coach, Sra. 
Yonina Sint Jago. Acompafiante di coach, Sr. Francisco 

Minister Endy Croes ta invita comunidad di Aruba pa bin 

apoya y duna sosten na e hobennan cu ta competi pa logra 

CONSEHO DI MINISTER 
A BISTI COLOR BLAUW 


Diabierna 21 di april, Conseho di Minister a bisti blauw 
como simbolo di sosten na cada mucha di nos pais. Esaki 
en conexion cu e luna di Conscientisacion y Prevencion di 
Abuso di Mucha. Gabiente Wever-Croes desde cu a drenta 
gobernacion na afia 2017, a pone nos muchanan como 
prioridad den su maneho. Y hunto cu instancianan concerni a 
hiba un maneho poniendo nos muchanan realmente central. 


Gobierno di Aruba, pa mustra no solamente sosten na 
Conscientisacion y Prevencion di Abuso di Mucha, pero 
tambe pa fortifica e compromiso di Gobierno cu cada mucha 
riba nos pais, ta uni su mes na e luna di conscientisacion 
y prevencion pa asina yuda comprension di cada mayor, 
di cada ciudadano di nos pais, pa hunto nos por crea 
experencianan positivo pa nos muchanan. 


Diabierna, Conseho di Minister a bisti blauw pa mustra sosten 
na e conscientisacion mundial y tambe pa duna cada mayor 
e siguransa cu Gabinete Wever-Croes tin nos muchanan 
como prioridad den su maneho. “Como ciudadanonan di 
nos pais, ta obligacion di cada un di nos cuida y protehe nos 
muchanan. 


Esaki no ta deber di nos muchanan. Y door di no ignora y no 
neglisha derecho di cada mucha, nos ta brinda un miho futuro 
pa nos muchanan. Hunto nos mester para tur abuso fisico, 
emocional y sexual pasobra tur mucha tin e derecho humano 
pa biba liber di e mal experiencianan aki. E bienestar y salud 
di nos Aruba y di mundo henter, ta depende riba e siguridad 
y proteccion cu hunto nos ta brinda nos muchanan”, Prome 
Minsiter Evelyn Wever-Croes a enfatisa. 


Diabierna 21 April 2023 

Pa mas cu siete afia Stichting Monumentenfonds Aruba 
(SMFA) a busca pa haya un partner interesa den e edificio na 
Wilhelminastraat 7. Un di e edificionan cu un balor historico 
grandi y cu un arkitectura unico na Aruba. Awe ta un dia special 
caminda cu SMFA por anuncia na e comunidad di Aruba cu a 
logra yega na un acuerdo cu e famia pa compra di e edificio 
conoci como ‘Cas Veneranda’. 

Tur esaki den cooperacion cu Gobierno di Aruba despues cu 
Minister Geoffrey Wever a mustra interes pa muda algun di 
su departamentonan den edificionan historico den e area di 
Oranjestad. Despues di a discuti algun posibilidadnan a yega 
na acuerdo mutuo cu Cas Veneranda lo ta e edificio ideal pa e 
Departamento di Asuntonan Economico (DEACI). 

ACUERDO 
Dia 20 di april, Minister di Economia sr. Geoffrey Wever 
conhuntamente cu Directora di Monumentenfonds y den 
presencia di e bestuur di SMFA, APFA y representante di e 
famia Arends, dofionan di Cas Veneranda, a anuncia acuerdo 
pa compra ,restauracion y huur di e edificio di Cas Veneranda. 
Awor SMFA lo por continua e plannan pa restauracion. 
RESTAURACION 

E siguiente fase ta pa haci e investigacionnan necesario, apunta 
un arkitecto, disefio di e proyecto, prepara e proyecto pa bay 
destaho y finalmente inicia e restauracion. Nos ta calcula cu e 
restauracion lo tin un duracion di aproximadamente dos aña. 
Por lo tanto, lo por conta cu pa 2025 por wak un Cas Veneranda 
completamente restaura. E edifico lo conta tambe cu un 
espacio pa un restaurant/cafe cual lo haci cu e monumento lo 
ta accesibel pa publico tambe y no lo fungi solamente como 
oficina. 


PROTECCION 

E edificio te cu awor no tabata conta cu proteccion cual sigur ta un 
riesgo grandi pa por bay perdi den mannan di inversionistanan 
cu no ta wak e balor historico su tras. Na momento cu Stichting 
Monumentenfonds Aruba conclui e compra di e edificio lo haci 
un peticion na Monumentenbureau pa proteccion, y asina 
indica e edificio como un monumento. 

FINANCIAMIENTO 

E proyecto lo ta financia pa Nationaal Restauratiefonds 
di Hulanda (NRF) y Stichting Algemeen Pensioenfonds 
Aruba (APFA) cu un prestamo na interes abou na Stichting 
Monumentenfonds Aruba. Recientemente durante un bishita 
na Aruba NRF a bishita e edificio y a confirma nan interes 
pa financia e proyecto. Pa por a haci e proyecto aki posibel 
Minister Geoffrey Wever a percura pa un contribucion di un 
suma di 690 mil florin den forma di un subsidio (eenmalig) pa 
e compra di e edificio. 

HISTORIA CAS VENERANDA 

E edificio impactante den Wilhelminastraat a keda construi 
na 1936 pa Frederico Maximiliaan (Machi) Arends cu tabata e 
consul di Spafia. 

E arkitecto tabata e conocido bouwmeester Dada Picus, cu 
a bay te Cartagena Colombia pa haya inspiracion for di un 
edificio cu esposa di Machi, Maria Veneranda, tabata encanta 
cune y asina a bin Aruba bek pa construi e edificio cual awe 
nos conoce bou di e nomber di Cas Veneranda. Un di e casnan 
mas grandi na Aruba den e tempo ey construi den un estilo 
neobarroco latinoamericano. 

Aparte di tabata un vivienda akinan tambe tabata tin un 
flowershop, un lugar pa bende ijscream y e consulado di Spafia. 
Durante afianan nobenta a comberti e edificio den Papiamento 
restaurant. Despues cu e restaurant a sali di e edificio esaki a 
keda bashi y na 2014 un candela grandi a destrui gran parti 
di e interior. Pa seguridad a cera e edificio cual pronto lo keda 
completamente restaura y lo conoce un funcion nobo. 
STICHTING MONUMENTENFONDS ARUBA 

Stichting Monumentenfonds Aba ta existi for di aña 1996 
y ta un organisacion no gubernamental encarga cu adkiri, 
restaura, huur y mantene monumentonan di Aruba. Banda di 
esaki tambe ta pone enfasis riba educacion y conscientisacion 
tocante e importancia di nos monumentonan como parti di nos 
herencia cultural. Cas Veneranda ta bira e di 17 monumento 
cu ta propiedad di Stichting Monumentenfonds Aruba. 

Den bon cooperacion cu famia Arends, Minister Wever, SMFA, 
Nationaal Restauratie Fonds y APFA nos lo logra di preserva 
Cas Veneranda y su historia pa futuro. 

Positivismo ta un factor importante pa logra 
union. Ora cu famianan y comunidadnan ta traha 
hunto pa metanan comun, e chens pa exito ta 
bira mas grandi. Tambe e ta crea un ambiente mas 
stabiel y harmonioso cu ta necesario pa e 
crecemento y desaroyo di un sociedad. 


EA ANA DI UNION Y POSITIVISMO! 


